Võõpsu

Võõpsu (ka Võõpso) on alevik Põlva maakonnas Räpina vallas.

Alevikus on raamatukogu ja postkontor. Alevikus tegutseb EAÕK Võõpsu Püha Nikolai kogudus.

Ajalugu
Võõpsut on esimest korda mainitud 1428. aastal.

Võõpsu asulaks kujunemisel on määrav olnud Räpina mõisa eestvõttel 19. sajandi keskel Võõpsu kohale ehitatud kõrts, mis ühtlasi oli Tartu ja Pihkva vahel sõitvate laevade peatuskoht. Hiljem rajati Võõpsule potitehas ja nahaparkimise töökoda.

Võõpsu oli Tsaari-Vene aja lõpus suur asula, kus aastal 1913 elas 750 inimest ja seal oli 104 maja. 1921–1938 oli Võõpsu alev. 12. mail 1939 oli Võõpsus suur tulekahju, kus pool asulast hävis. Toona elas Võõpsus 500 inimest.

Võõpsu aleviku suurus on praegu 1,17 km². 01.01.2017 seisuga elas seal Räpina valla registri andmetel 193 inimest. Aastaringselt on kasutuses umbes 100 majapidamist. 
2023. elab Võõpsus 145 inimest.

Vaata ka
Võõpsu Püha Nikolai kirik
Võhandu Maraton

Viited

Kirjandus
Võõpsu iseseisvuse võitlused. Vaba Maa, 2. jaanuar 1936, nr 1, lk 6
Võõpsu alev ja küla. Vaba Maa, 11. juuni 1936, nr 130, lk 7

Räpina vald
Räpina kihelkond
Eesti endised alevid
Eesti alevikud